સમારોપ કાર્યક્રમને સંબોધતાં પ.પૂ. સરસંઘચાલકજીએ જણાવ્યું હતું કે આજે ધર્મના માર્ગે ચાલનારાં સંગઠનોની વિશ્ર્વના બધા જ દેશોને આવશ્યકતા છે. આ માટે આજે રા.સ્વ.સંઘ જેવાં સંગઠનો પ્રત્યેક દેશમાં હોય તો જ વિશ્ર્વ ધર્મના માર્ગે ચાલી શકશે. સંઘ સંસ્થાપક ડૉ. હેડગેવારજીનું સ્મરણ કરીને ડૉ. મોહનજીએ જણાવ્યું હતું કે, ડૉ. હેડગેવારજીએ ધર્મના માર્ગે ચાલીને જ સમર્થ અને વૈભવસંપન્ન ભારતનિર્માણ કરવાનું ધ્યેય આપણી સમક્ષ મૂક્યું હતું. આવું સમર્થ, શક્તિશાળી અને વૈભવશાળી ભારત જ સમગ્ર માનવજાતનું કલ્યાણ કરી શકશે તેવો દૃઢ વિશ્ર્વાસ તેમણે વ્યક્ત કર્યો હતો.